পূনম ঢিল্লোঁ
পূনম ঢিল্লোঁ (গুরুমুখী: ਪੂਨਮ ਢਿੱਲੋਂ; জন্ম ১৮ এপ্রিল ১৯৬২) ভারতীয় হিন্দি চলচ্চিত্র শিল্পের আশির দশকের একজন অভিনেত্রী ছিলেন। ১৯৭৭ সালে 'মিস ইন্ডিয়া' খেতাবপ্রাপ্ত পুনম ৮০টিরও বেশি চলচ্চিত্রে অভিনয় করেছেন। ১৯৭৯ সালে চলচ্চিত্র নুরীর জন্য তিনি স্মরণীয় হয়ে আছেন, বলিউডের কালজয়ী অভিনেতা রাজেশ খান্নার সঙ্গে করা ছয়টি চলচ্চিত্র রেড রোজ, দার্দ, নিশান, যামানা, আওয়াম (১৯৮০ থেকে ১৯৮৭ সাল পর্যন্ত) এবং জয় শিব শঙ্কর (১৯৯০) উল্লেখযোগ্য; এছাড়াও আছে অন্যান্য অভিনেতাদের সঙ্গে করা ইয়ে ভাদা রাহা (১৯৮২, ঋষি কাপুরের সঙ্গে করা), রোমান্স (১৯৮৩), সোনি মাহিওয়াল (১৯৮৪), তেরি ম্যাহেরবানিয়া (১৯৮৫), সমুন্দর এবং ছাভেরে ওয়ালী গাড়ি (১৯৮৬, সানি দেওলের সঙ্গে করা), কার্মা (১৯৮৬), নাম (১৯৮৬), মালামাল (১৯৮৮)। আপাতবাস্তব টেলিভিশন অনুষ্ঠান বিগ বস (২০০৯) তে পূনম অংশ নিয়েছিলেন এবং ২০১৩ সালে হিন্দি চ্যানেল সনি টিভিতে প্রচারিত নাটক এক নায়ী প্যাহচানতে পূনম শারদা মোদী নামের মুখ্য চরিত্রে অভিনয় করেন।